מטרת הבדיקה אצל קב״ן היא לאתר באופן מעמיק מאוד את הבעיה הקיימת, כיצד משפיעה על התפקוד ובאיזה אופן ניתן לטפל בה כדי לעזור לאדם להתמודד טוב יותר עם המצוקה הקיימת, שלא תמיד ניתן פשוט ״להעלים״ אותה. לכן, כאשר מלש״ב או חייל מגיע לקב״ן הוא עשוי להבחין בבעיה, שהיא לא בהכרח הבעיה שהאדם רצה להציג בפני הקב״ן, אך היא עדיין בעיה. על כן, ברוב רובם של המקרים, הקב״ן אינו מחפש שקרים, כיוון שאינו חוקר בתחנת משטרה, אלא איש מקצוע טיפולי שרוצה להבין מהי הבעיה, מהי חומרתה וכיצד ניתן לסייע.